ot zijn comen te rechte inde banck voe meye ende scepen van loven jan
van brabant in deen zijde ende levaert hannaert indande Aldaer jaen voirs
aensprac den voirs lenarde seggende dat hij met den voirs lenarde hadde dachuart
gehouden ter venneyden van seken stoete tusschen hen wezende ende dat daer
tusschen hen getacteert waere soe wanneer de voirs jan hem vesticheit soude
hebben gedaen van viii mudden corens lovensch erflic dat dan de voirs lenart
hem leven soude eenen brief van xi mudden corens erflic die lenaert onder
hadde sprekende opte goede des voirs jans ende desgelijcx eene brief van
xxii mudden ende x dosijnen corens erflic ende dien achtervolgende hadde
de voirs jan den voirs lenarde vesticheit gedaen inden hof van heddengnez daer
de voirs vorwerde gedroegh de gef vesticheit tegescien vanden voirs viii mudden
rox alsoe dat lenaert des content waere geweest dwelc hij boet te thoenen hopende
dat lenaert hem mids dien den voirs brief vanden xi mudden en desgelijcx
den brief vanden xxii mudden en x dosijnen corens overleven soude Daer
jegen lenaert aentweden dede seggen dat jan des alsoe nymermeer thonen en
soude maer vanden vi mudden corens hadde jacop maricke hem vestichet
gedaen ende met de voirs jan in afslage vanden voirs viii mudden oic
alwaert hij vanden anden i mudden gecontentoert des niet en wae
en soude men niet beveynden dat hij anders toegeseeght hadde dan
alse de bewijsenisse vanden voirs viii mudden volschiet wae dat hij dan
en niet en soude overgeven den brief vanden voirs xi mudden en dae
mede gestaen des hij hem gedroegh tot den genen die over de vorwerde ter
rameyden waen geweest dwelc hij noch voe alle vonnissen pnteerde Ende alse
vanden voirs brieve van xxii mudden x dosijnen boet hij sijnen eet op dats
noet wae dat hij dien niet en hadde noch gehadt en hadde Hopende
midts dien daer af ongehouden te zijne ende dat hem sijn vesticheit voirt
van i mudden gescien soude met betaelingen vanden verlopen pachten op
dwelc de ptien gewijst tot den thoenisse de voirs jan thoende dat jacop
maricke in sijnen name de voirs composicie gemaect hadde alsoe dat
waneer de voirs lenaert vestich soude hebben van viii mudden corens erflic
tot heddengnez dat hij dan den voirs brief van xi mudden setten soude
onderde wet aldaer voert thoende jan dat jacop maricke van jans weghen
vesticheit hadde gedaen den voirs lenarde inden hof te heddengnez van vi
mudden corens ende dat vanden i mudde jan wijlen hannarde op hem
nam mudde jan hannarde sijn soude sone een loff mudde ende
robbeert van jandrain i mudden om d af lenaert te vreden te setten
thoende vort met janne hannarde den jonge voirs ende janne
maricke des voirs jacops sone dat lenaert hannardt vanden
voirs onderhalve mudde te vreden wae nae desen thoende lenaert
dat jacop maricke de voirs vorwerde maecte vanden viii mudden corens